b'\n_START_ARTICLE_\nRusn\xc4\x97 Mataityt\xc4\x97\n_START_PARAGRAPH_\nRusn\xc4\x97 Mataityt\xc4\x97 (g. 1962 m. rugs\xc4\x97jo 7 d. Vilniuje) \xe2\x80\x93 Lietuvos smuikinink\xc4\x97, tarptautini\xc5\xb3 konkurs\xc5\xb3 laureat\xc4\x97, pedagog\xc4\x97.\n_START_SECTION_\nBiografija\n_START_PARAGRAPH_\nT\xc4\x97vai Povilas Mataitis ir Dalia Mataitien\xc4\x97. 1986 m. baig\xc4\x97 Maskvos Piotro \xc4\x8caikovskio konservatorij\xc4\x85, 1988 m. jos asistent\xc5\xabr\xc4\x85 sta\xc5\xbeuot\xc4\x99 pas I. Bezrodn\xc4\x85._NEWLINE_1988\xe2\x80\x931990 m. d\xc4\x97st\xc4\x97 \xc4\x8ciurlionio meno mokykloje. 1990\xe2\x80\x931993 m. Getingeno (Vokietija) simfoninio ir kamerinio orkestro koncertmeister\xc4\x97 bei kamerinio orkestro solist\xc4\x97. Nuo 2005 m. Lietuvos muzikos ir teatro akademijos ir nuo 2006 m. \xc4\x8ciurlionio men\xc5\xb3 mokyklos d\xc4\x97stytoja._NEWLINE_Koncertuoja solo ir su kameriniais ansambliais, orkestrais, \xe2\x80\x9eGaidos\xe2\x80\x9c ansamblio nar\xc4\x97. Su pianiste M. J. Cimerman nuo 1997 m. reng\xc4\x97 \xe2\x80\x9eKaskados\xe2\x80\x9c muzikos festival\xc4\xaf Kaselyje (Vokietija). Koncertavo Lietuvoje ir kitose Europos \xc5\xa1alyse, JAV (2002 m. \xe2\x80\x93 \xe2\x80\x9eCarnegie Hall\xe2\x80\x9c, Niujorke), dalyvavo festivaliuose. Grie\xc5\xbeia klasik\xc5\xb3 ir \xc5\xa1iuolaikini\xc5\xb3 kompozitori\xc5\xb3 k\xc5\xabrinius. Kompozitoriai Osvaldas Balakauskas ir Algirdas Martinaitis dedikavo jai koncertus smuikui.'